 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 1 ካብ ናብራ ዓዲ ዓረብ ናብ ኢንቨስትመንት ካብ ኣንደበት ፈቲያ 7 ሕዳር 2019 ኣብ ዝተፈላለየ እዋን ብዝበጽሑ ጸቕጢታት ደቂ ኣንስትዮ ማእለያ ዘይብሎም ማሕለኻታት እንተጓንፍወን ካብቶም ጸገማት ከይተናገፋ ነዊሕ ክጸንሓ ዝግደዳ ኣለዋ ተሞኩሮ ፈቲያ መሓመድ ግን ካብዚ ዝተፈለየዩ ፈቲያ ኣብ ምብራቕ ሃረርጌ ወረዳ ባቢሌ ኣብ ዝርከብ ሩባ የረር ዘውፈረቶ ልምዓት ሕርሻ ኣለዋ ብዛዕባ ዝሓለፈቶ ህይወትን ሕጂ ዝበጽሐቶ ደረጃን ካብ ኣንደበታ እነሆ ፈቲያ መሓመድ እብሃል ኣብ ምብራቕ ሃረርጌ ተወሊደ ቆልዓ 12 ዓመት እናሃለኹ ግን ወለደይ ካብ ስዑዲ ዓረብ ንዝመጽአ ብዙሕ ገንዘብ ዝነበሮ ዓረብ ኣመርዒዮምኒ ን28 ዓመታት ምስኡ ብሓባር ነቢረ እዚ ኹሉ ዓመት ክቑጸር ክልተ ግዘ ጥራሕየ ናብ ኢትዮጵያ መጺአ ኣብ ዓዲ ዓረብ ኣብ ዝነበርኩሉ እዋን ብዛዕባ ኢትዮጵያ ዝሰምዖ ጽቡቕ ነገር ኣይነበረንን ብሃፍቲ ተፈጥሮ ዝማዕረገት ምዃና ዝፈልጣ ሃገር ብመከራን ጥምየትን እንትገልጹዋ ንዓይውን ካብ ናይ ጥምየት ሃገር ኢኺ መጺእኺ እንትብሉኒ ይሕመኒ ነይሩ 7 ሃፋትም ደቂ ኣንስትዮ ዓለምና ደቂ ኣንስትዮ ጥራሕ ዘጓዓዕዛ ኣውቶቡሳት ሓሳባትኩም ብድሆታት ደቂ ኣንስትዮ ይፈትሑ ናቶም ሃገር እንትርፎ ሓሸዋ ዘርኢ ከብቁል ዝኽእል መሬትኳ የብሉን ኣብ ውሽጢ ሓሸዋ ዝወዓየ ማይ ኣዝሒሎም ሓመድ ድማ ካብ ካልእ ሃገር ኣምጺኦምዮም ዝጥቀሙ ናተይ ሃገር ግን ብኹሉ ኣንፈት ዝተውሃቦ ዘፍሪ መሬት ዝተዓደለት ሃገርያ ኢለየ ዝኣምን እዚ ንኹሉ ነገር መልዐሊ ኮይኑኒ ሕንቁቕ ናብራ ገዲፈ ገንዘብ ክዓቁር ጀሚረ ናብ ኢደይ ዝመጽእ ገንዘብ ኩሉ ይቕበሎ ነይረ በዚ መገዲ ዝኣከብኹዎ ገንዘብ ኣስታት 20 ሚሊዮን ብር እንትኾነለይ ልበይ ናብ ዓድኺ እተዊ ክብለኒ ጀሚሩ ገንዘበይ ሒዘ ናብ ኢትዮጵያ ክመጽእ ኣብ ዝወሰንኩሉ ሰዓት መንግስቲ ኢትዮጵያ ኣብ ዓድኹም ሰሪሕኹም ተለወጡ ዝብል ጻውዒት ዘቕርበሉ እዋንዩ ነይሩ ኣነውን ነዚ ዕድል ተጠቒመ ብዛዕባ እቲ ገንዘበይ ከውፍረሉ ዝደሊ ዓይነት ኢንቨስትመንት ናብ ሚኒስትሪ ጉዳያት ወጻኢ ደብዳበ ጽሒፈ ንስርሐይ ዝኸውን ዕድላት ተመቻቺኡለይ ብዕድመ መንግስቲ ኢትዮጵያ ድማ ብ1998 ዓ.ም ኣቆጻጽራ ኢትዯጵያ ናብ ሃገረይ ተመሊሰ ኣብ 1999 መሬት ተዋሂቡኒ ኣብቲ ዝተወለድኩሉ ከባቢ ጽጉም ክሕግዝ ዝጠመየን ዝጸምአን ከብልዕን ከስትን ዓብዪ ሕልሚኳ እንተነበረኒ መንግስቲ ግን ጓል ኣንስተይቲ ኢኺ ብዙሕ ገንዘብውን ኣለኪ መሬት ሂብናኪ ኣብዚ ኣብ ኣዲስ ኣበባ ክትኾኒ ይምረጽ ኢሉኒ ታሪኽ ዝቕይራ ዘለዋ ኢትዮጵያውያን ደቂ ኣንስትዮ መዓልታዊ 137 ደቂ ኣንስትዮ ብመጻምደንን ቤተሰበንን ይቕተላ ወይ ከማይ ክትኾኑ ኢኹም ወይ ከማኹም ክኸውንየ ዝተወለድኹሉ ሕብረተሰብ ማይ ሒዙ ዝጸምኦ ልሙዕ መሬት ሒዙውን ዝጠሚዩ እቲ ብጣዕሚ ዘሕዝነኒ ህዝቢ ባቢሌን ሃረርጌን ብኸባቢኡ ኣቋሪጹዎ ዝሓልፍ ሩባ እናሃለወ ዝጠሚ ማሕበረሰብ ምዃኑዩ ካብ በዓል ግብጺ ሱዳንን ስዑዲ ዓረብን ዝወሰድኹዎ ተሞኩሮ ኣሎ በቲ ዝረኸብኩዎ ልምዲ መነባብሮ ናተይ ማሕበረሰብ ክልውጥ ከም ዝኽእል ይኣምን ነይረ ናብ ባቢሌ እንትመጽእ ዓቐብን ቑልቑለትን ከምኡውን ገደላት ዝበዝሖ እዩ ነይሩ ውሑዳት ዕፉን ዘፍርዩ ሰባት ነይሮም ኣብዚ ግዘ ካብ ላዕሊ ክሳብ ታሕቲ ዘለው መሪሕነት መንግስቲ ሓጊዞምኒዮም ሩባ ኤረር ኣብ ዘለዎ ከባቢ መሬት ምስ ተፈቐደለይ ካብ ደገ ትራክተራትን ናውታት ሕርሻን ከእቱ ጀሚረ እቲ ኹሉ ገደልን ዓቐብን ደልዲልካ ተሓራሳይ መሬት ምግባር ቀሊል ኣይነበረን ዶዘርን ግሬደርን ብ2 ሚሊዮን ብር ተካርየ ግን ሜዳ ገይረዮ እቲ መሬት ምስ ደልደልኩ ከመይ ማይ ካብ ከርሰ ምድሪ ከውጽእ ከም ዝኽእል ክሓስብ ጀሚረ ማይ ካብ ከርሰ ምድሪ ናይ ምውጻእ ልምዲ ዘለዎም ሰባት ካብ ሱዳን ኣምጺአ ከስርሖም ጀሚረ ጎና ጎኒ 50 መናእሰይ ከሰልጥኑለይ ድማ ገይረ ቀለበት ሕጸ ይኹን መርዓ ኣይመልስን ብባህሊ ኦሮሞ ኣብ ዓለማዊ ውድድር ጽባቐ ዝተዓወተት ትግራወይቲ እዞም መናእሰይ ንናይቲ ከባቢ ሕብረሰተብ ብዙሕ ጎዳጉዲ ማይ ፍሒሮም በዚ ኣጋጣሚ ነበርቲ ባቢሌ ዘጋጥሞም ዝነበረ ጸገም ማይ ክፍታሕ ክኢሉ ክብል ይኽእል ህዝበይ ማይ ክሰቲ ምርኣይ ንዓይ ዓብዪ ሓጎስዩ ማይ ስለ ዝረኸብኩ ሰፊሕ መሬት የልምዕ ኣለኹ ክሳብ ሕጂ 5000 ማንጎ 5000 ኣራንሺ 30000 ፓፓዬ 1000 ዜይቱን 2200 ቡንን 2000 ሽፈራው ዝበሃል ዘርእን ተኺለየ ኣብቲ መሬተይ ዝተፈላለየ ብሄር ዘለዎም ሰራሕተኛታት ኣለው ክሳብ ሕጂ 100 ዝኾኑ ሰባት ሰሪሖምዮም ሰብዓ ዝበጽሑ ድማ ቐወምቲ ሰራሕተኛታት ኣለውኒ ስድራ መስሪቶም ዝነብሩ ብዙሓትዮም ህዝቢ እቲ ኸባቢ እቲ ተሓራሲ መሬት ከም ናይ ባዕሉ ንብረትዩ ዝጥቀመሉ ክብል ይኽእል ብፍላይ ደቂ ኣንስትዮ ክንዲ ዝደለይኦ ኣፍርየን ክጥቀማ ፈቒደለንየ ህዝቢ ዝግልገለሉ ሓደ ናይ ጽዕነት ፒክ ኣፕን ሓደ ኣይሱዙን ኣለኒ ኣነ ድማ መኪናን ደረጅኡ ዝሓለወ መንበሪ ገዛን ኣለኒ ኩሎም ደቀይ ኣብ ስዑዲ ዓረብ ናይ ባዕሎም ናብራ መስሪቶም ይነብሩ ኣለው ኣብያተ-ትምህርቲ ውርዝይና ደቂ-ኣንስትዮ ቻይና ደቀይን ኣዝማድ በዓል ቤተይን እውን መጺኦም እዚ መሬት ምስ ርኣዩ ኣብ ኢትዮጵያ ከምዚ ዓይነት መሬት ኣሎዩ ኢሎም ንምእማን ተጸጊሞም ነይሮም ክሳብ ሕጂ ብዝሰራሕኹዎም ስራሕቲ ዋንጫን መዳሊያን ሓዊሱ ብርክት ዝበለ ሽልማት ተዋሂቡኒዩ ናተይ ዕላማ ሰፊሕ መሬት ስለ ዘለኒ ንዕኡ ብምልማዕ ፍርያተይ ናብ ዕዳጋ ምቕራብዩ ድሕሪኡ ፋብሪካ ከፊተ ካብቶም ፍረታት ዝተፈላለየ ፍርያት ከፍሪ ይዕልም ደቂ ኣንስትዮ ዝኾነ ነገር ክሰርሓ ዓቕሚ ከም ዘለወን ከዘኻኽረን ይፈቱ መብዛሕትአን ግን እንተኸሰርኩኸ? 